По време на Балканската война (1912 – 1913) е командир на 1-во артилерийско отделение от 4-ти артилерийски полк и се сражава при Гечкенли (Лозенградска операция), Люлебургас (Люлебургаско-Бунархисарска операция), Чорлу и Чаталджа (Чаталджанска операция). На 25 май 1913 г. е произведен в чин полковник. През Междусъюзническата война (1913) е командир на 13-и артилерийски полк, с който воюва срещу сърбите при върховете Бубляк и Дрянова глава.